NASTAVA 3.B UTORAK 28.04.

**PRIRODA I DRUŠTVO**

**NASTAVNA JEDINICA: Značenje vode za život ljudi.**

**U udžbeniku na str. 66. pročitaj strip.**

Zašto se majka ljuti na dječaka? Što znače poslovice u stripu?

*Čuvati nešto kao kap vode na dlanu.* – nešto jako brižljivo čuvati.

*Kap koja je prelila čašu.* – neka sitnica koja je prevršila mjeru, koja je došla na sve ostale događaje i sad je previše.

*Voda je došla do grla.* – biti u nevolji.

**Pročitaj tekst u udžbeniku na str. 66. i 67.**

**Nakon čitanja usmeno odgovori na pitanja:**

Što je voda? Gdje se ona sve nalazi?

Tko sve ne može živjeti bez vode?

Za što čovjek svakodnevno upotrebljava vodu?

Kojom se vodom koristimo za piće? Kako vodu dovodimo u svoje domove?

Je li svaka voda koja izgleda čista ujedno i pitka?

Nije, jer u naizgled čistoj vodi mogu biti nevidljiva onečišćenja, zato se voda koja vodovodom dolazi u naše domove redovito kontrolira i provjerava njezina pitkost.

Kako se naziva voda koju upotrijebimo za pranje, čišćenje? Što se čini s otpadnim vodama prije njihova vraćanja u okoliš?

Kako trebamo upotrebljavati vodu? Objasni kako možemo štedjeti vodu.

**Zapiši u bilježnicu:**

Značenje vode za život ljudi

* najrasprostranjenija tvar na Zemlji
* čovjek je upotrebljava za piće, pranje, pripremanje hrane, osobnu higijenu
* pitka voda
* vodovod, bunari
* štednja i očuvanje voda

**Za vježbanje riješi u RB stranicu 79.**

**HRVATSKI JEZIK**

Današnja priča nam govori o dva potočića.

Pronađi u sadržaju stranicu i pročitaj ovu kratku priču dva puta.

Zapiši naslov i pisca u bilježnicu.

Nakon čitanja pronađi odgovore na pitanja u plavom ormarići od (1-6).

Punom rečenicom odgovori na njih.

Nacrtaj ta dva potočića u bilježnicu u prozorčić.

Uživaj! Osluhni, možda čuješ pričaju li ili žubore ta dva potočića.

**MATEMATIKA**

Veselim se što mi javljate da vam dijeljenje ide dobro.

Potrebno je samo da vi koji ste sporiji, još malo više vježbate.

Zato ćeš riješiti u RB str. 104.

Zadatke riječima pažljivo pročitaj-NIJE TEŠKO.

Potrudi se da si brži, uredan i točan.

**GLAZBENA KULTURA**

Pjevaj naučene pjesmice.

Uzmi dva štapića, čašu i štapić, dva mamina poklopca i sviraj ritam baš kao što to mi radimo u školi s našim instrumentarijem.

**TZK**

Pjevati i svirati možeš i u dvorištu.

Zapleši, igraj gumi gumi, skači na svježem zraku.

Pjevaj i budi veseo.